Vega (Street Fighter)

Vega on Akira Yasudan luoma Capcomin videopelihahmo Street Fighter -pelisarjassa. Hän teki ensiesiintymisensä Street Fighter II:ssa vuonna 1991. Sarjan kotimaassa Japanissa hahmo tunnetaan nimellä Balrog (). 

Vega oli sijalla kymmenen IGN-sivuston 2008 julkaistulla "25 parasta Street Fighter -hahmoa" -listalla.Top 25 Street Fighter Characters - Day IV 7.8.2008 Viitattu 13.11.2009 

Elämäkerta
Vega syntyi 27. tammikuuta 1967 Kataloniassa, Espanjassa aatelisperheeseen. Nuorena hän alkoi harjoitella Savatea ja aikuistuessaan hän opetteli härkätaistelua, joka kuului aatelisten perinteisiin. Sittemmin Vega muutti Japaniin, jossa hän opetteli ninjutsua. Palattuaan kotimaahansa Vega liittyi salaiseen häkkitaistelupiiriin, jossa hän hyödynsi oppimiansa taitoja yhdistämällä härkätaistelua ja ninjutsua. Vegasta tuli samalla hyvin nopeasti yksi turnauksen parhaimmista tappelijoista. Myöhemmin Vegan elämässä tapahtui tragedia, kun hän näki isänsä tappavan hänen oman äitinsä. Hänen isänsä perusteli murhan olleen rangaistus äidin osoittamasta epäkunnioituksesta. Tämä sekoitti Vegan mielen ja hän ryhtyi elämään kaksoiselämää: päivisin hän oli sulavakäytöksinen aatelinen ja öisin narsistinen tappaja, joka silppusi rumia ihmisiä käteen kiinnitetyillä pitkillä kolmipiikkisillä terillä. Ensimmäiseksi uhriksi joutui hänen isänsä.

Vegan julma taistelutaito ja 
säälimätön luonne vaikuttivat Shadaloo-rikospomo M. Bisonin niin suuresti, että hän tuli henkilökohtaisesti tarjoamaan töitä Shadaloo-organisaatiossa. Vega hyväksyi tarjouksen parantaakseen esteettistä ymmärrystään. Liityttyään Shadaloohon hänestä tuli yksi M. Bisonin kolmesta henkilökohtaisesta henkivartijasta. Vega oli samalla myös organisaation salamurhaoperaatioiden valvoja. Hän kuitenkin epäonnistui suojelemaan Bisonin salaista "Psycho Drive" -projektia.

Vega palasi pitkän hiljaiselon jälkeen takaisin Shadaloon palkkalistoille salamurhaajaksi. Hän on muun muassa hyökännyt Sethin SIN-organisaatioon varastaakseen arvokasta tietoa heidän uudesta projektistaan.Street Fighter IV videopelin välianimaatiot Vega yritti samalla myös tappaa Chun-Lin.

 Vega muualla 
 Elokuvat 
Vega esiintyi ensi kerran valkokankaalla vuonna 1994 elokuvassa Street Fighter, jossa hahmo työskenteli Shadaloo Tongissa Sagatin alaisena. Vegalla oli elokuvassa hyvin pieni rooli, tapellen vasta lopussa Ryuta vastaan. Hahmoa näytteli Jay Tavare.

Vuonna 2009 Chun-Lihin perustuvassa elokuvassa Street Fighter: The Legend of Chun-Li Vega toimi tällä kertaa alkuperäisen tarinansa mukaisesti Bisonin alaisena. Vegan syy pitää naamiota oli pelistä poiketen peittää hänen ruma naamaansa, kun taas alun perin idea oli suojella hänen kauniita kasvojaan. Hahmoa näytteli Black Eyed Peasista tuttu muusikko Taboo.

 Hahmoa näytelleet 

Englanniksi
 Vuodet  Näyttelijät  Sarjat  Elokuvat  Konsolipelit 1994–1995  Jay Tavare   Street Fighter  Street Fighter: The Movie 1996–19972001  Richard Cansino  Street Fighter II V  Street Fighter II: The Animated MovieStreet Fighter Alpha: The Animation  1996  Mark Hildreth  Street Fighter    1997  Vic Mignogna  Street Fighter II V   2009–2010  Doug Erholtz   Street Fighter IV: The Ties That Bind  Street Fighter IVSuper Street Fighter IV 2009  Taboo   Street Fighter: The Legend of Chun-Li  

Lähteet

Luokka:Street Fighter -pelisarjan hahmot
Luokka:Kuvitteelliset palkkasoturit
Luokka:Kuvitteelliset salamurhaajat
Luokka:Kuvitteelliset sarjamurhaajat
Luokka:Kuvitteelliset psykopaatit